
Saterfrisa lingvo 


Saterfrisa (Seeltersk) 


Parolata en 


La saterfrisa lingvo (saterfrise Seeltersk) estas la lasta 
vivanta orientfrisa variaĵo de la frisa lingvo . Ĝi 
parolatas en la komunumo Saterland en la distrikto 
Cloppenburg de la federacia lando Malsupra Saksio en 
nordokcidenta Germanio , proksime de la rivero Emso 
en historie marĉa kaj pro tio lingve relative izolita 
teritorio. La lingvon laŭ diversaj taksoj parolas inter 
1.000 ĝis 2.500 homoj. Rezulte temas pri unu el la plej 
"etaj" lingvoj de Eŭropo. 

Dum en la iom pli norda regiono Orientfrislando rekte 
sude de la Norda Maro la origina orientfrisa lingvo 
dum la mezepoko formortis kaj anstataŭigis per 
regiona dialekto de la platgermana lingvo, la saterfrisa 
lingvo pretervivis kaj ĝis la Dua Mondmilito estis la 
ĝenerale uzata komunika lingvo de la vilaĝoj en la 
teritorio Saterland (kiu politike ne apartenis al 
Orientfrislando, sed al la najbara regno Oldenburgio). 

Hodiaŭ la lingvo ankoraŭ parolatas en la loĝlokoj 
Ramsloh (saterfrise Roomelse), Scharrel (Skaddel), 

Strŭcklingen (Strukelje) kaj iom malpli multe en 
Sedelsberg (Sedelsbierich), kiuj baze estas sablaj 
"insuloj" komplete ĉirkaŭitaj de marĉo. 

La dialekto konsideriĝas tre konservema, kaj unue 
restis forte uzata, kiam komence de la 20-a jarcento la 
izoliĝo de la teritorio pro konstruo de digaj stratoj kaj 
diga fervoja linio finiĝis. Ankaŭ la ordono, ke en la 
vilaĝaj lernejoj estu instruata unuavice la alt germana 
lingvo, kaj la apero de la radio (kun riceveblaj 
programoj preskaŭ nur en la altgermana lingvo, nur 
pene en la nederlanda kaj apenaŭ en la platgermana 

lingvoj), unue ne malaperigis la lingvon. Post la Dua Mondmilito la trafikaj ligoj 
plu pliboniĝis, aldoniĝis la televido kun loke riceveblaj programoj nur en la 
altgermana lingvo, kaj la lerneja edukado pliampleksiĝis, pere de instruistoj el 
aliaj partoj de Germanio. La unua ne-saterfrisa instruisto en la lernejo de la centra 
loĝloko Ramsloh estis Konrad Pusch, poste direktoro de lernejaro por la tuta 
teritorio, kies genepoj Thomas, Wieland kaj Birgit poste iĝis vervaj Esperanto- 
aktivuloj. Li penis subteni la lokajn iniciatojn pri konservo de la saterfrisa lingvo, 
sed samtempe kun siaj instruistaj kolegoj en la lernejoj konsekvence instruis la 
"fremdan" altgermanan lingvon, do iusence estis kaj amiko kaj minaco por la eta 
lingvo. 

Lingvistike, la saterfrisa lingvo estis praktike ne esplorata kaj dokumentata, kiam 

meze de la 1960-aj jaroj la usona lingvisto Marron Curtis Fort en la urbo Vechta konatiĝis kun la 
esperantisto Franz Ostendorf, pere de li kun la familio Pusch, kaj en Saterland ekintervjuis la lokajn 






































la teritorio de la frisaj lingvoj 


parolantojn de la saterfrisa. Marron Fort verkis vortaron, gramatikon kaj 
dokumentigis multajn tekstojn en la lingvo, kiujn li publikigis kun 
tradukoj al la altgermana lingvo. 

Post kiam ankaŭ en Germanio dum la jaro 1998 oficialiĝis la Eŭropa 
Ĉarto pri la Regionaj kaj Minoritataj Lingvoj , la saterfrisa lingvo 
ekhavis apartan rajton je protekto kaj subteno. Proksimume 300 infanoj 
lernas la lingvon nedevige en infanĝardenoj kaj lernejoj. Ekde la jaro 
2004 en la lingvo disvastiĝas radio-elsendoj en la regiona radiostacio 
Ems-Vechte-WeUe. Kaj kompreneble ekzistas (ankoraŭ relative 
malgranda) vikipedia branĉo en la saterfrisa lingvo . 

la eksa stacidomo de Scharrel nun estas 
saterfrisa kulturdomo 


Ekzempla frazo en lingva komparo 


Saterfrise: Die Want strookede dat Wucht uum ju Keeuwe un oapede hier ap do Sooken. 

Nordfrise (Mooring): Di dreng aide dat foomen am dat kan dn maket har aw da siike. 

Okcidentfrise : De jonge streake it famke om it kin en tute har op 'e wangen. 

Platgermana lingvo de Orientfrislando : De Jung straktde dat Wicht um't Kinn to un tuutjede hdr up de 
Wangen. 

Platgermana lingvo de centra Malsupra Saksio : De Jung strakele de Deern umt Kinn un gaww ohr een 
Sauten up de Wangen. 

Nederlande : De jongen aaide het meisje over haar kin en kuste haar op haar wangen. 

Altgermane: Der Junge streichelte das Mddchen ums Kinn und kusste sie aufdie Wangen. 

Angle : The boy caressed the girl round the chin and kissed her on the cheeks. 

En Esperanto: "La knabo karesis la knabinon ĉe la mentono kaj kisis ŝin sur la vangojn". 

Literaturo 


Saterfrisa literaturo 

■ Marron Curtis Fort : "Saterfriesische Stimmen. Texte kaj Zeugnisse aus dem friesischen 
Sateriand mit hochdeutscher Ŭbersetzung" ["Saterfreisaj voĉoj. Tekstoj kaj atestaĵoj el la frisa 
Saterland kun altgermana traduko"], eldonejo Ostendorp, Rhauderfehn 1990 

■ Margaretha Grosser: "Doontjene un Fertalstere uut Ljoowe to uus Seeltersk" ["Anekdotoj kaj 
rakontoj el amo al nia saterfrisa lingvo"], volumoj 1-3, eldonejo Niehaus, BarEel 1992-1994 

■ Gesina Lechte-Siemer: "Ju Seelter Kroune" ["La saterfrisa krono"], eldonejo Ostendorp, 
Rhauderfehn 1977. 



























Theodor Storm: "Der littie Hawelmon", traduko de Margaretha Grosser, eldoneio Niehaus, 
BarRel 1993 


Faka literaturo pri la saterfrisa 

■ Marron Curtis Fort: "Saterfriesisches W6rterbuch", Hamburg, eldonejo Helmut Buske, 1980. 
ISBN 3-87118-401-2 

■ Marron C. Fort: "Das Saterfriesische". En: Horst H. Munske kaj aliaj (eldonintoj), Handbuch 
des Friesischen. Tŭbingen 2001 

■ Pyt Kramer: "Kute Seelter Sproakleere": malgranda gramatiko de la saterfrisa iingvo (http://see 
Iter.110mb.com/seelgra3.htm). Rhauderfehn, eldonejo Ostendorp, 1982. ISBN 3-921516-35-8 

■ Dieter Stellmacher: "Das Saterland und das Saterlandische", Oldenburg 1998 

■ Jan VVirrer (eldoninto): "Minderheiten und Regionalsprache in Europa", VVestdeutscher Verlag, 
Opladen 2000 


Eksteraj ligiloj 


■ reta lingvokurso (http://www.allezhop.de/frysk/seelter/) 

